b'\n_START_ARTICLE_\nEnel Melberg\n_START_PARAGRAPH_\nEnel Melberg (neiuna Enel Savioja; s\xc3\xbcndinud 21. septembril 1943 Tallinnas) on eesti rahvusest Rootsi kirjanik ja t\xc3\xb5lkija._NEWLINE_Ta s\xc3\xbcndis aastal 1943 Tallinnas, kuid aastal 1944 pages ta koos vanematega Rootsi. Ta on \xc3\xb5ppinud Lundi \xc3\xbclikoolis ja Stockholmi Pedagoogilises K\xc3\xb5rgkoolis, viimase l\xc3\xb5petas ta aastal 1973 rootsi filoloogina. Aastal 1970 kaitses ta mag. phil. v\xc3\xa4itekirja._NEWLINE_Aastatel 1973\xe2\x80\x931991 t\xc3\xb6\xc3\xb6tas ta rootsi keele \xc3\xb5petajana Stockholmi T\xc3\xa4iskasvanute G\xc3\xbcmnaasiumis, olles rootsi keele \xc3\xb5petaja, kuid ta \xc3\xb5petas ka draamat ja filosoofiat. Aastast 1990 elab ta vaheldumisi Norras (Oslos) ja Rootsis (Gr\xc3\xa4smarkis, Sunne vallas, V\xc3\xa4rmlandi l\xc3\xa4\xc3\xa4nis)._NEWLINE_Ta kirjutab rootsi keeles ja kuulub Rootsi kirjanike liitu. Tema esimeseks romaaniks oli aastal 1977 "Ema s\xc3\xbcda" (Modershj\xc3\xa4rtat). Ta on lisaks romaanidele kirjutanud laste- ja noorsooraamatuid. Samuti on ta t\xc3\xb5lkinud eesti kirjandust rootsi keelde (Jaan Kross, Jaan Kaplinski, Emil Tode, Heinrich Laretei, Margus Laidre, Maimu Berg). Tema enda loomingut on t\xc3\xb5lgitud saksa, taani, norra ja eesti keelde.\n_START_SECTION_\nIsiklikku\n_START_PARAGRAPH_\nTema abikaasa on Arne Melberg.'